
ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ 


ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 


ΤΕΥΧΟΣ ΔΕΥΤΕΡΟ Αρ. Φύλλου 2656 

18 Οκτωβρίου 2013 


ΑΠΟΦΑΣΕΙ Σ 

Αριθ. Δ33 5037619 ΕΞ 2013 

Χορήγηση επιδόματος πετρελαίου θέρμανσης και καθορι¬ 
σμός του ύψους, των δικαιούχων, των προϋποθέσεων 
και της διαδικασίας χορήγησης αυτού. 

Ο ΥΠΟΥΡΓΟΣ ΟΙΚΟΝΟΜΙΚΩΝ - 
Ο ΑΝΑΠΛΗΡΩΤΗΣ ΥΠΟΥΡΓΟΣ ΟΙΚΟΝΟΜΙΚΩΝ - 
Ο ΥΦΥΠΟΥΡΓΟΣ ΟΙΚΟΝΟΜΙΚΩΝ 

Έχοντας υπόψη: 

1. Τις διατάξεις: 

α) της περίπτ. β της παραγράφου 8 του άρθρου 36 του 
ν.3986/2011 (ΦΕΚ 152 Α) «Επείγοντα Μέτρα Εφαρμογής Με¬ 
σοπρόθεσμου Πλαισίου Δημοσιονομικής Στρατηγικής 2012- 
2015», και του άρθρου 29 του ίδιου νόμου, όπως ισχύουν. 

β) Της περιπτ. α της παρ.2 του άρθρου 73 του ν.2960/2001 
(ΦΕΚ 265 Α), όπως ισχύει, 

γ) του άρθρου 26 παρ.1 του ν.2362/1995 «Περί Δημόσιου 
Λογιστικού, ελέγχου των δαπανών του Κράτους και άλλες 
διατάξεις» (ΦΕΚ 247 Α), 

δ) του άρθρου 90 του Κώδικα, ο οποίος κυρώθηκε με 
το άρθρο πρώτο του π.δ/τος 63/2005 «Κωδικοποίηση της 
νομοθεσίας για την κυβέρνηση και τα κυβερνητικά όργανα» 
(ΦΕΚ 98 Α). 

ε.Τις διατάξεις του ν.2238/94, όπως ισχύουν (Κ.Φ.Ε.) και 
του ν. 4172/2013 από την ημερομηνία έναρξης ισχύος του. 

στ .Τις διατάξεις του ν.2523/97, όπως ισχύουν. 

ζ. Τις διατάξεις του ν.δ.356/1974 (ΦΕΚ 90 Α). 

η. Τ ις διατάξεις του άρθρου 26 του ν.1882/1990 (ΦΕΚ 43 Α). 

2. Τις αριθ. 1011787/65/0015/ΠΟΛ.1018/2008 Α.Υ.Ο. (ΦΕΚ 161 
Β) και 1019446/113/0015/ΠΟΛ.1034/14-2-2008 ΑΥΟ (ΦΕΚ 307 
Β) όπως τροποποιήθηκαν και ισχύουν. 

3. Την αριθμ.Δ33 5042999 ΕΞ 2012/16-11-2012 ΑΥΟ (ΦΕΚ 
3049 Β'/16-11-2012) «Χορήγηση επιδόματος πετρελαίου θέρ¬ 
μανσης και καθορισμός του ύψους, των δικαιούχων, των 
προϋποθέσεων και της διαδικασίας χορήγησης αυτού». 

4. Την αριθ.Υ48/9-7-2012 Απόφαση του Πρωθυπουργού 
περί καθορισμού αρμοδιοτήτων του Αναπληρωτή Υπουργού 
Οικονομικών Χρ. Σταϊκούρα (ΦΕΚ 2105Β') και την αριθ. 07927 
ΕΞ/19-9-2012 (ΦΕΚ 2574 Β) κοινή απόφαση του Πρωθυπουρ¬ 
γού και του Υπουργού Οικονομικών περί ανάθεσης αρμοδι¬ 
οτήτων στον Υφυπουργό Οικονομικών Γεώργιο Μαυραγάνη. 

5. Το γεγονός, ότι από τις διατάξεις της απόφασης αυ¬ 
τής προκαλείται δαπάνη σε βάρος του κρατικού προϋπο¬ 
λογισμού, το ύψος της οποίας εξαρτάται από πραγματικά 
γεγονότα (δικαιούχους και καταναλώσεις πετρελαίου) και 
προβλέπεται ότι θα ανέλθει στο ποσό των 170 εκατ. Ευρώ 


το 2013, των 190 εκατ. ευρώ το 2014 και στο ποσό των 210 
εκατ. ευρώ ετησίως από το 2015 και εξής. Η εν λόγω δαπάνη 
θα καλυφθεί κατά το τρέχον οικονομικό έτος από τις πιστώ¬ 
σεις που έχουν εγγράφει στον προϋπολογισμό εξόδων του 
Υπουργείου Οικονομικών (ειδικός φορέας 23-200, ΚΑΕ 2732) 
και κατά την επόμενη πενταετία από τις πιστώσεις που θα 
εγγράφονται προς τούτο στον ανωτέρω προϋπολογισμό. 

6. Την ανάγκη α) χορήγησης επιδόματος σε συγκεκρι¬ 
μένες κατηγορίες καταναλωτών πετρελαίου θέρμανσης 
εσωτερικής καύσης (ϋΙΕδΕΙ) λόγω της αύξησης της τε¬ 
λικής τιμής του προϊόντος αυτού και β) διεύρυνσης των 
κριτηρίων για τη χορήγηση του επιδόματος θέρμανσης 
σε συγκεκριμένες κατηγορίες καταναλωτών πετρελαίου 
θέρμανσης εσωτερικής καύσης (ϋΙΕδΕΙ) και πρόβλεψης 
διαδικασίας άμεσης προκαταβολής του 25% του δικαιού¬ 
μενου επιδόματος. 

7. Την αριθμ. Δ5Α1167754 ΕΞ 2012/5-12-2012 Α.Υ.Ο. με θέμα 
«Ανάθεση πληρωμής του επιδόματος θέρμανσης προς τους 
δικαιούχους-καταναλωτές πετρελαίου θέρμανσης εσωτε¬ 
ρικής καύσης (ϋΙΕδΕί)» ΦΕΚ 3249 Β 2012, αποφασίζουμε: 

Άρθρο 1 

Δικαιούχοι του επιδόματος θέρμανσης. 

1. Χορηγείται επίδομα θέρμανσης σε φυσικά πρόσωπα 
άγαμα ή έγγαμα ή εν διαστάσει, τα οποία για τη θέρμανσή 
τους καταναλώνουν πετρέλαιο εσωτερικής καύσης θέρμαν¬ 
σης και πληρούν τα κριτήρια του άρθρου 2 της παρούσας. 

Ειδικά, για τους έγγαμους δικαιούχος είναι ο υπόχρεος 
σε υποβολή της δήλωσης φορολογίας εισοδήματος κατά 
το άρθρο 61 του Κ.Φ.Ε. 

2. Το επίδομα χορηγείται στα ως άνω φυσικά πρόσω¬ 
πα, για την κατανάλωση πετρελαίου εσωτερικής καύσης 
θέρμανσης, για τα ακίνητα που χρησιμοποιούν ως κύρια 
κατοικία κατά το χρόνο υποβολής της αίτησης, είτε αυτά 
μισθώνονται είτε είναι δωρεάν παραχωρούμενα ή ιδιοκα- 
τοικούνται. 

3. Εξαιρούνται από τη χορήγηση του επιδόματος: 

α) Τα φυσικά πρόσωπα, τα οποία δηλώνονται στη Δή¬ 
λωση Φορολογίας Εισοδήματος Φυσικών Προσώπων ως 
προστατευόμενα μέλη του υπόχρεου κατά το άρθρο 7 
του Κ.Φ.Ε. 

β) Τα φυσικά πρόσωπα, τα οποία δηλώνουν στη Δήλωση 
Φορολογίας Εισοδήματος Φυσικών Προσώπων ότι φιλο¬ 
ξενούνται. 

γ) Τα φυσικά πρόσωπα που διαθέτουν Ε.Ι.Χ. αυτοκίνητα 
άνω των 3000 κυβικών εκατοστών ή σκάφη άνω των οχτώ 
μέτρων ή αεροσκάφη ή δεξαμενές κολύμβησης, όπως αυτά 
δηλώνονται. 

δ) Η επαγγελματική στέγη. 

ε) Τα ιδρύματα, οι οργανισμοί και κάθε είδους νομικά 
πρόσωπα κερδοσκοπικού ή μη χαρακτήρα. 

στ) Οι κάτοικοι εξωτερικού. 

Για τον προσδιορισμό των εξαιρέσεων της ανωτέρω 
β) περίπτωσης, χρησιμοποιούνται τα δεδομένα της Δήλω¬ 
σης Φορολογίας Εισοδήματος Φυσικών Προσώπων, του 
οικονομικού έτους που ταυτίζεται με το έτος λήξης της 
περιόδου χορήγησης του πετρελαίου θέρμανσης. 

Άρθρο 2 

Κριτήρια χορήγησης του επιδόματος θέρμανσης. 

Τα φυσικά πρόσωπα του άρθρου 1 της παρούσας δικαιού¬ 
νται επιδόματος θέρμανσης, εφόσον πληρούν τα ακόλουθα 
κριτήρια: 

α. Εισοδηματικά: 

Το ετήσιο συνολικό οικογενειακό εισόδημά τους, που 
λαμβάνεται υπόψη για την επιβολή της έκτακτης εισφοράς 
του άρθρου 29 του Ν. 3986/2011, ανεξάρτητα από την πηγή 
προέλευσής του, να ανέρχεται έως 30.000 ευρώ για άγαμο 
υπόχρεο, 40.000 ευρώ για έγγαμο υπόχρεο χωρίς τέκνα, 
το οποίο προσαυξάνεται κατά 3.000 ευρώ για κάθε τέκνο. 
Ομοίως, για τη μονογονεϊκή οικογένεια το ως άνω εισόδημα 
ανέρχεται σε 43.000 ευρώ, το οποίο προσαυξάνεται κατά 
3.000 ευρώ ανά τέκνο. 

Για τον προσδιορισμό των κριτηρίων αυτών χρησιμο¬ 
ποιούνται τα δεδομένα της Δήλωσης Φορολογίας Εισο¬ 
δήματος Φυσικών Προσώπων, του οικονομικού έτους που 
ταυτίζεται με το έτος έναρξης της περιόδου χορήγησης 
του πετρελαίου θέρμανσης. Τα δεδομένα της ίδιας ως άνω 
δήλωσης χρησιμοποιούνται και στις περιπτώσεις των εν 
διαστάσει ή διαζευγμένων συζύγων. 

Στις περιπτώσεις μη υποχρέωσης σε υποβολή δήλωσης 


φορολογίας εισοδήματος φυσικών προσώπων, απαιτείται 
Υπεύθυνη Δήλωση από τον αιτούντα κατά την διαδικασία 
υποβολής της ηλεκτρονικής αίτησης για την κάλυψη των 
εισοδηματικών κριτηρίων. 

β. Ακίνητης Περιουσίας: 

Η συνολική αξία της ακίνητης περιουσίας υπόχρεου, συ¬ 
ζύγου και προστατευόμενων, κατά τον ΚΦΕ τέκνων, που 
αναγράφονται στη δήλωση φορολογίας εισοδήματος του 
οικονομικού έτους, που ταυτίζεται με το έτος έναρξης της 
περιόδου χορήγησης του πετρελαίου θέρμανσης, όπως 
αυτή προκύπτει από τα δεδομένα του Ολοκληρωμένου 
Πληροφοριακού Συστήματος Περιουσιολογίου - Φ.Α.Π. 
έτους 2011, να μην υπερβαίνει τις 200.000 ευρώ για τους 
άγαμους και τις 300.000 ευρώ για τους έγγαμους και τις 
μονογονεϊκές οικογένειες. 

Στην περίπτωση κατά την οποία, μετά την υποβολή του 
αιτήματος χορήγησης επιδόματος, τροποποιηθούν τα 
στοιχεία του Ολοκληρωμένου Πληροφοριακού Συστήμα¬ 
τος Περιουσιολογίου - Φ.Α.Π. έτους 2011, δεδομένου ότι 
ο δικαιούχος έχει υποβάλει δήλωση στοιχείων ακινήτων 
έτους 2011 μέχρι και την 30η Νοεμβρίου 2013, με αποτέλε¬ 
σμα να πληρούνται τα κριτήρια περιουσίας του προηγού¬ 
μενου εδαφίου, υποβάλλεται από το δικαιούχο νέα αίτηση 
μέσα σε προθεσμία δύο (2) μηνών από την τροποποίηση 
και ακολουθείται η διαδικασία χορήγησης του επιδόματος 
σύμφωνα με τα οριζόμενα στα άρθρα 4 και 5 της παρούσας. 

Άρθρο 3 

Καθορισμός του ύψους του επιδόματος. 

1. Για τη χορήγηση του επιδόματος θέρμανσης, η Ελληνι¬ 
κή Επικράτεια κατανέμεται σε τέσσερις κλιματικές ζώνες, 
ως ακολούθως: 


ΚΛΙΜΑΤΙΚΗ 

ΖΩΝΗ 

ΝΟΜΟΙ 

ΖΩΝΗ Α 

Γρεβενών, Κοζάνης, Καστοριάς, Φλώρινας, Δράμας, Ευρυτανίας 

ΖΩΝΗ Β 

Ιωαννίνων, Λάρισας, Καρδίτσας, Τρικάλων, Αρκαδίας, Πιερίας, Ημαθίας, Πέλλης, Θεσ¬ 
σαλονίκης, Κιλκίς, Χαλκιδικής, Σερρών, Καβάλας, Ξάνθης, Ροδόπης, Έβρου 

ΖΩΝΗ Γ 

Αττικής (εκτός Κυθήρων & νησιών Σαρωνικού), Κορινθίας, Ηλείας, Αχάΐας, Αιτωλοα¬ 
καρνανίας, Φθιώτιδας, Φωκίδας, Βοιωτίας, Εύβοιας, Μαγνησίας, Λέσβου, Χίου, Κέρ¬ 
κυρας, Λευκάδας, Θεσπρωτίας, Πρέβεζας, Αρτας 

ΖΩΝΗ Δ 

Ηρακλείου, Χανιών, Ρεθύμνου, Λασιθίου, Κυκλάδων, Δωδεκανήσου, Σάμου, Μεσσηνίας, 
Λακωνίας, Αργολίδας, Ζακύνθου, Κεφαλληνίας & Ιθάκης, Κύθηρα & νησιά Σαρωνικού 


2. Γ ια κάθε κατοικία, ανεξαρτήτως ζώνης, χορηγείται επίδομα για τα πρώτα 120 τετραγωνικά, με ανώτατη κατανάλωση 
λίτρων πετρελαίου εσωτερικής καύσης θέρμανσης, ανά κλιματική ζώνη και ανά τετραγωνικό μέτρο της κατοικίας, ως 
ακολούθως: 


ΚΛΙΜΑΤΙΚΗ 

ΖΩΝΗ 

Ανώτατη κατανάλωση 
λίτρων πετρελαίου 
θέρμανσης ανά 
τετραγωνικό. 

Ανώτατη συνολική 
κατανάλωση λίτρων 
πετρελαίου θέρμανσης 
ανά κατοικία. 

Α' ΖΩΝΗ 

25 

3.000 

Β' ΖΩΝΗ 

15 

1.800 

Γ ΖΩΝΗ 

8 

960 

Δ' ΖΩΝΗ 

5 

600 

Σε οριακές περιπτώσεις προσδιορισμού κλιματικής ζώνης 
μιας κατοικίας επιλέγεται η ευνοϊκότερη ζώνη για τον αιτούντα. 

3. Για κάθε λίτρο κατανάλωσης πετρελαίου εσωτερικής 
καύσης θέρμανσης, χορηγείται ποσό επιδόματος 0,35 ευρώ. 

4. Στις περιπτώσεις αλλαγής κλιματικής ζώνης κατά την 
διάρκεια της περιόδου θέρμανσης, στην νέα ζώνη μεταφέ- 
ρεται το εναπομείναν ποσοστό της κλιματικής ζώνης της 
προηγούμενης κατοικίας. 

Αρθρο 4 

Διαδικασία χορήγησης του επιδόματος 
στους δικαιούχους. 

1. Επίδομα χορηγείται στα φυσικά πρόσωπα των πα- 
ραγρ. 1 και 2 του άρθρου 1 της παρούσας, για τις αγορές 
πετρελαίου εσωτερικής καύσης θέρμανσης που πραγματο¬ 
ποιούν από 15 Οκτωβρίου μέχρι και την 30 Απριλίου κάθε 
έτους μετά από σχετική αίτηση που αρμοδίως υποβάλλεται 
σύμφωνα με τα προβλεπόμενα στην παρ. 2 του παρόντος 
άρθρου, μέχρι 30 Μα'ΐου κάθε έτους. 

Στην περίπτωση που οι παραπάνω ημερομηνίες συμπί¬ 
πτουν με μη εργάσιμες ημέρες, ως ημερομηνία λαμβάνεται 
η προηγούμενη εργάσιμη για την έναρξη και η επόμενη 
εργάσιμη για τη λήξη. 

2. α) Οι ενδιαφερόμενοι, υποβάλλουν αίτηση μέσω εφαρ¬ 
μογής στο δικτυακό τόπο νννννν^δίε.ςι·, για να ενταχθούν στο 
Μητρώο Δικαιούχων του επιδόματος θέρμανσης. 

Στην αίτηση αναγράφονται κατά περίπτωση τα ακόλουθα 
στοιχεία: 

- ο αριθμός Φορολογικού Μητρώου του αιτούντος - υπό¬ 
χρεου φορολογικής δήλωσης, 

- το ονοματεπώνυμό του, 

- ο αριθμός των προστατευόμενων τέκνων του, 

- η ένδειξη εάν επιθυμεί προκαταβολή, 

- ο αριθμός τραπεζικού λογαριασμού (ΙΒΑΝ) που επιθυμεί 
να πιστωθεί το ποσό και το ονοματεπώνυμο του πρώτου 
δικαιούχου, 

- ο αριθμός παροχής ηλεκτρικού ρεύματος του ακινήτου 
κύριας κατοικίας, 

- η ταχυδρομική διεύθυνση που αντιστοιχεί στη συγκε¬ 
κριμένη παροχή ηλεκτρικού ρεύματος, 

- αν η κατοικία είναι ιδιόκτητη, ενοικιαζόμενη ή δωρεάν 
παραχωρούμενη καθώς και ο Α.Φ.Μ. του εκμισθωτή ή του 
δωρεάν παραχωρούντος, 

- τα τετραγωνικά μέτρα κύριων χώρων της κύριας κατοι¬ 
κίας κατά το χρόνο υποβολής της αίτησης, 

- η ένδειξη αν πρόκειται για πολυκατοικία, 

- τα στοιχεία επικοινωνίας του (διεύθυνση ηλεκτρονικού 
ταχυδρομείου, αριθμός κινητού ή και σταθερού τηλεφώνου) 

β) Παράλληλα οι διαχειριστές της πολυκατοικίας ή οι 
εκπρόσωποι των πολυκατοικιών ή οι εταιρίες διαχείρισης 
πολυκατοικιών, δηλώνουν στην εφαρμογή τα ακόλουθα 
στοιχεία: 

- τον αριθμό φορολογικού μητρώου του διαχειριστή ή 
του προσώπου που εκπροσωπεί την πολυκατοικία ή της 
εταιρίας διαχείρισης της πολυκατοικίας, 

- τον Α.Φ.Μ. της πολυκατοικίας, εφόσον υπάρχει, 

- τον αριθμό της κοινόχρηστης παροχής ηλεκτρικού ρεύ¬ 
ματος ή μιας παροχής ηλεκτρικού ρεύματος που εκπρο¬ 
σωπεί την πολυκατοικία, 

- τα χιλιοστά συμμετοχής των διαμερισμάτων στις δα¬ 
πάνες θέρμανσης, 

- το ονοματεπώνυμο των φυσικών προσώπων που δια¬ 
μένουν στα διαμερίσματα τα οποία δεν χρησιμοποιούνται 
ως επαγγελματική στέγη. 

γ) Τα πρόσωπα που δεν είναι πιστοποιημένοι χρήστες 
στο ΤΑΧΙδηβΙ , για την είσοδό τους στην ηλεκτρονική αί¬ 
τηση δηλώνουν, τον Α.Φ.Μ. και έναν αριθμό ειδοποίησης 
εκκαθαριστικού σημειώματος μιας εκ των δηλώσεων Φο¬ 
ρολογίας Εισοδήματος της τελευταίας πενταετίας. 


δ) Στις περιπτώσεις που έχει αλλάξει κύρια κατοικία ο 
αϊτών υποβάλλει νέα αίτηση. 

ε) Αρχικές ή τροποποιητικές αιτήσεις προσώπων που 
δεν πληρούν τα κριτήρια των άρθρων 1 και 2 της παρού¬ 
σας, απορρίπτονται αυτόματα από τη Γ ενική Γ ραμματεία 
Δημοσίων Εσόδων με σχετική αιτιολογία. 

στ) Δεν είναι αποδεκτή η χρήση του ίδιου αριθμού λογα¬ 
ριασμού τραπέζης (ΙΒΑΝ) από δύο διαφορετικούς δικαιού¬ 
χους επιδόματος. Επίσης δεν είναι αποδεκτή η χρήση του 
ίδιου αριθμού παροχής ηλεκτρικού ρεύματος για περισσότε¬ 
ρους από δύο δικαιούχους κατά την ίδια περίοδο θέρμανσης. 

ζ) Τα μέλη διακίνησης πετρελαίου θέρμανσης (ΔΙ.ΠΕ.ΘΕ.), 
υποχρεούνται στην υποβολή των φορολογικών στοιχείων 
στο ηλεκτρονικό σύστημα παρακολούθησης πετρελαίου 
θέρμανσης σύμφωνα με τα όσα προβλέπονται στο άρθρο 
73 παραγρ. 2 του ν. 2960/01 και τις διατάξεις της αριθ. 
1019446/113/0015/ΠΟΛ.1034/14-2-2008 ΑΥΟ (ΦΕΚ 307/Β'), 
όπως τροποποιήθηκε και ισχύει. 

η) Όλα τα συνδεόμενα με την υποβαλλόμενη αίτηση δι- 
καιολογητικά φυλάσσονται υποχρεωτικά από τους ενδια¬ 
φερομένους για διάστημα πέντε (5) ετών. 

Άρθρο 5 

Αρμόδιες υπηρεσίες, διαδικασία, χρόνος και τρόπος 
χορήγησης του επιδόματος. 

1. Η Διεύθυνση Ηλεκτρονικής Διακυβέρνησης (Δ.ΗΛΕ.Δ) 
της Γ ενικής Γ ραμματείας Δημοσίων Εσόδων (Γ.Γ.Δ.Ε.) ορί¬ 
ζεται ως αρμόδια υπηρεσία για τη διενέργεια των μηχα¬ 
νογραφικών διαδικασιών χορήγησης του επιδόματος θέρ¬ 
μανσης στα δικαιούχο φυσικά πρόσωπα και δεν θεωρείται 
δημόσιος υπόλογος, ενώ ευθύνεται μόνο για τυχόν λάθη 
κατά την επεξεργασία από δική της υπαιτιότητα. 

Τα εισαγόμενα στοιχεία του προηγούμενου άρθρου, 
αποτελούν αντικείμενο επεξεργασίας και ηλεκτρονικού 
ελέγχου από τη Διεύθυνση Ηλεκτρονικής Διακυβέρνησης 
(Δ.ΗΛΕ.Δ.) σε συνεργασία με τις συναρμόδιες Διευθύνσεις, 
με σκοπό να χορηγηθεί ως επίδομα θέρμανσης το κατά 
περίπτωση νόμιμο ποσό, στους νόμιμους δικαιούχους, με 
βάση τα κριτήρια των άρθρων 2 και 3 της παρούσας. 

2. Η πληρωμή του επιδόματος θέρμανσης διενεργείται 
μέσω τραπεζικών ή λοιπών πιστωτικών ιδρυμάτων, κατά 
παρέκκλιση των διατάξεων του Ν. 2362/95 (Α' 247) περί 
δημόσιου λογιστικού και εντός είκοσι (20) ημερών από την 
ημερομηνία υποβολής της αίτησης του δικαιούχου. Ειδι¬ 
κότερα: α) Ποσό που ισούται με το 25% επί του συνολικού 
δικαιούμενου ποσού του επιδόματος θέρμανσης προκατα¬ 
βάλλεται άπαξ ανά περίοδο χορήγησης κατ’ επιλογή του 
δικαιούχου που αποτυπώνεται στην αίτηση του άρθρου 4 
παρ. 2. β) το υπόλοιπο του ποσού, που δικαιούται ο αϊτών 
βάσει της πραγματοποιηθείσας αγοράς πετρελαίου θέρ¬ 
μανσης ή το συνολικό ποσό του επιδόματος θέρμανσης 
στην περίπτωση που ο δικαιούχος δεν αιτήθηκε την προ¬ 
καταβολή που προβλέπεται στην παραπάνω περίπτωση, 
καταβάλλεται, με την επιφύλαξη των διατάξεων του άρθρου 
6 της παρούσας και με την υποβολή των αντίστοιχων φο¬ 
ρολογικών στοιχείων στο ηλεκτρονικό σύστημα παρακο¬ 
λούθησης πετρελαίου θέρμανσης από τα μέλη ΔΙ.ΠΕ.ΘΕ. 

Η Διεύθυνση Ηλεκτρονικής Διακυβέρνησης της Γ.Γ.Δ.Ε. 
επεξεργάζεται περιοδικά τα στοιχεία του προηγούμενου 
άρθρου, τα διασταυρώνει με άλλα στοιχεία που έχει στη 
διάθεσή της και στη συνέχεια δημιουργεί: 

α) Αναλυτική κατάσταση δικαιούχων σε ηλεκτρονική μορ¬ 
φή, με βάση τα στοιχεία του Μητρώου Δικαιούχων Επιδό¬ 
ματος Θέρμανσης, η οποία περιλαμβάνει τα πλήρη στοιχεία 
των δικαιούχων (ονοματεπώνυμο, πατρώνυμο, ταχυδρομική 
διεύθυνση, Α.Φ.Μ.) τον αριθμό τραπεζικού λογαριασμού σε 
μορφή ΙΒΑΝ, το αντίστοιχο πιστωτικό ίδρυμα στο οποίο τη¬ 
ρείται ο λογαριασμός και το δικαιούμενο ποσό επιδόματος. 

Η ηλεκτρονική μορφή της κατάστασης αυτής είναι επε¬ 
ξεργάσιμη από την εταιρία «Διατραπεζικά συστήματα Α.Ε.» 
(ΔΙΑΣ Α.Ε.) προς την οποία και διαβιβάζεται. 

β) Συγκεντρωτική κατάσταση σε έντυπη και ηλεκτρονική 
μορφή που περιλαμβάνει το συνολικό ποσό επιδόματος 
θέρμανσης, ολογράφως και αριθμητικός, ανά τράπεζα ή 
πιστωτικό ίδρυμα. 

3. Η ανωτέρω συγκεντρωτική κατάσταση αποστέλλεται 
στη 24η Διεύθυνση Λογαριασμών του Δημοσίου του Γ.Λ. 
Κράτους, η οποία εκδίδει, βάσει αυτής, ειδική εντολή προς 
την Τράπεζα της Ελλάδος για χρέωση του λογαριασμού 
του Δημοσίου 200 «Ελληνικό Δημόσιο - Συγκέντρωση Ει¬ 
σπράξεων - Πληρωμών» με πίστωση των τραπεζικών λογα¬ 
ριασμών των οικείων τραπεζών ή πιστωτικών ιδρυμάτων, 
μέσω των οποίων διενεργούνται οι πληρωμές των δικαι¬ 
ούχων. Η ανωτέρω εντολή κοινοποιείται στη Διεύθυνση 
Ηλεκτρονικής Διακυβέρνησης, στη Δ/νση Προϋπολογισμού 
και Δημοσιονομικών Αναφορών και στη ΔΙΑΣ Α.Ε. 

4. α. Οι σχετικές για την πληρωμή του επιδόματος θέρ¬ 
μανσης πιστώσεις εγγράφονται στον προϋπολογισμό του 
Υπουργείου Οικονομικών, υπό ειδικό φορέα 23-200 «Γενικές 
Κρατικές Δαπάνες» και ΚΑΕ 2732 - «Επίδομα θέρμανσης». 

β. Για την πληρωμή του επιδόματος θέρμανσης η ειδική 
εντολή πληρωμής της παραγράφου 3 του παρόντος άρ¬ 
θρου επέχει θέση απόφασης ανάληψης υποχρέωσης. 

5. α. Η εμφάνιση των σχετικών πληρωμών στη δημόσια 
ληψοδοσία πραγματοποιείται με την έκδοση συμψηφιστι- 
κών χρηματικών ενταλμάτων από την Υπηρεσία Δημοσιο¬ 
νομικού Ελέγχου στο Υπουργείο Οικονομικών, επί Γραφείου 
Συμψηφισμών του Γ.Λ. Κράτους. 

β. Δικαιολογητικά για την έκδοση των σχετικών χρημα¬ 
τικών ενταλμάτων ορίζονται τα ακόλουθα: 

ί) Απόφαση του Υπουργού Οικονομικών για την έκδοση 
του συμψηφιστικού χρηματικού εντάλματος, που εκδίδεται 
με μέριμνα της Δ24-Δ/νσης Λογαριασμών του Δημοσίου. 

ϋ) Συγκεντρωτική κατάσταση της παραγρ. 2 του παρό¬ 
ντος άρθρου. 

ίϋ) Αντίγραφα της ειδικής εντολής προς την Τράπεζα της 
Ελλάδος και της αναγγελίας της Τράπεζας για τη χρέωση 
του λογαριασμού 200. 

6. Η Δ24- Δ/νση Λογαριασμών του Δημοσίου, οι συμβαλ¬ 
λόμενες τράπεζες και τα λοιπά πιστωτικά ιδρύματα δε 
θεωρούνται δημόσιοι υπόλογοι και ευθύνονται μόνο για 
τυχόν λάθη από δική τους υπαιτιότητα. 

7. Σε περίπτωση που το καταβαλλόμενο ποσό επιδόμα¬ 
τος θέρμανσης υπολείπεται του δικαιούμενου λόγω περι¬ 
ορισμένης αγοράς ποσότητας πετρελαίου, το υπόλοιπο 
καταβάλλεται τμηματικά και κατ’ αναλογία με την πραγ¬ 
ματοποίηση των επόμενων αγορών πετρελαίου θέρμανσης 
από τον δικαιούχο. 

8. Η δαπάνη για την καταβολή του επιδόματος θέρμανσης 
δεν υπόκειται στον προληπτικό έλεγχο του Ελεγκτικού 
Συνεδρίου. 

9. Το επίδομα θέρμανσης δεν μπορεί να κατασχεθεί, δεν 
υπόκειται σε καμιά είδους παρακράτηση και δεν συμψηφίζεται 
με τυχόν οφειλές του δικαιούχου προς το Ελληνικό Δημόσιο. 

10. Το επίδομα είναι αφορολόγητο, δεν αποτελεί εισό¬ 
δημα και δεν υπόκεινται σε καμιά κράτηση υπέρ του Δη¬ 
μοσίου ή τρίτου. 


Άρθρο 6 

Έλεγχος δικαιούχων 


1 Η Δ.ΗΛΕ.Δ. μετά την, κατά τις παραγρ. 1 και 2 του 
άρθρου 5 της παρούσας, επεξεργασία και έλεγχο των 
υποβαλλόμενων αιτήσεων και των στοιχείων που επεξερ¬ 
γάζεται από το πληροφοριακό σύστημα πετρελαίου θέρ¬ 
μανσης (ΔΙ.ΠΕ.ΘΕ.), δημιουργεί στο ΤΑΧΙ3 καταστάσεις σε 
ηλεκτρονική μορφή ανά αρμόδια Δ.Ο.Υ., που περιλαμβάνουν 
τους αιτούντες για τους οποίους προκύπτουν αμφιβολίες 
ως προς τη νομιμοποίησή τους, τη νομιμότητα των συναλ¬ 
λαγών ή τα δικαιούμενα ποσά. 

2 Οι κατά τα ανωτέρω δημιουργούμενες καταστάσεις δι¬ 
αβιβάζονται ηλεκτρονικά στις αρμόδιες Δ.Ο.Υ., προκειμένου 



οι Υπηρεσίες αυτές να πραγματοποιήσουν τους απαιτού- 
μενους ελέγχους για την εξακρίβωση των πραγματικών 
περιστατικών. 

3 Οι Δ.Ο.Υ. μετά την διενέργεια του ελέγχου, προβαίνουν 
σε συμπλήρωση των καταστάσεων με τις διαπιστώσεις 
τους και τις αποστέλλουν, έστω και τμηματικά στη Δ.ΗΛΕ.Δ. 
για την περαιτέρω προώθηση της διαδικασίας πληρωμής 
των δικαιούχων. 

4 Κατά τα λοιπά, ως προς τον έλεγχο των δικαιούχων 
επιδόματος θέρμανσης εφαρμόζονται οι διατάξεις του 
Ν. 3492/2006 (Α' 210). 


Άρθρο 7 

Επανεξέταση αιτήσεων χορήγησης επιδόματος και 
αποτελεσμάτων επεξεργασίας. 

1. Σε περίπτωση απόρριψης της αίτησης του ενδιαφερο¬ 
μένου ή χορήγησης επιδόματος μικρότερου του αιτούμενου 
ή αμφισβήτησης των αποτελεσμάτων της επεξεργασίας, 
δύναται ο ενδιαφερόμενος να υποβάλει ηλεκτρονική αίτηση 
επανεξέτασης στη Δ.ΗΛΕ.Δ. της Γ.Γ.Δ.Ε., στην οποία θα 
τεκμηριώνει τους λόγους ένστασης. 

2. Η Δ.ΗΛΕ.Δ., διαβιβάζει τα αιτήματα επανεξέτασης των 
ενδιαφερομένων στην αρμόδια για τη φορολογία τους Δη¬ 
μόσια Οικονομική Υπηρεσία, προκειμένου να εξεταστεί η 
εφαρμογή των άρθρων 1, 2 και 3 της παρούσας. 

3. Οι αρμόδιες Δ.Ο.Υ. μετά τον έλεγχο και σε περίπτωση 
αποδοχής μέρους ή του συνόλου του αιτήματος, προβαί¬ 
νουν αυτοδίκαια ή υποδεικνύουν στον ενδιαφερόμενο τις 
αναγκαίες διορθωτικές ενέργειες και η Δ.ΗΛΕ.Δ. επανεκ- 
καθαρίζει την αίτηση. 


Άρθρο 8 

Καταλογισμός ανοικείως λαβόντων και 
επιβολή προστίμων. 

1. Με την επιφύλαξη τυχόν προστίμων που προβλέπονται 
από άλλες διατάξεις, στα φυσικά πρόσωπα, που αναγρά¬ 
φουν ψευδή στοιχεία στην αίτηση τους, επιβάλλονται οι 
κυρώσεις που προβλέπονται από την κείμενη νομοθεσία 
σε περίπτωση υποβολής ψευδούς δηλώσεως. 

2. Με την επιφύλαξη του άρθρου 7, στις περιπτώσεις μη 
νόμιμης είσπραξης επιδόματος θέρμανσης ή είσπραξης πο¬ 
σού επιδόματος μεγαλύτερου του δικαιούμενου, ή είσπραξης 
προκαταβολής χωρίς να προκύπτει από την προβλεπόμενη 
διασταύρωση των στοιχείων η αγορά πετρελαίου θέρμαν¬ 
σης, το αχρεωστήτως καταβληθέν ποσό καταλογίζεται σε 
βάρος του ανοικείως λαβόντος, με απόφαση του Υπουργού 
Οικονομικών ή του νομίμως εξουσιοδοτημένου απ’ αυτόν 
οργάνου και εισπράττεται κατά τις διατάξεις του ΚΕΔΕ. 

3. Όσον αφορά τα μέλη ΔΙ.ΠΕ.ΘΕ. εφαρμογή έχουν τα 
πρόστιμα της παραγρ. 9 του άρθρου 147 του Ν. 2960/01. 

Άρθρο 9 

Καταργούμενες διατάξεις - Έναρξη ισχύος 

1. Η υπ’ αριθμ Δ33 5042999 ΕΞ 2012 (ΦΕΚ Β' 3049 - 
16.11.2012) καταργείται. 

2. Οι διατάξεις της παρούσας ισχύουν από την δημοσί¬ 
ευσή της. 

Η απόφαση αυτή να δημοσιευθεί στην Εφημερίδα της 
Κυβερνήσεως 

Αθήνα, 18 Οκτωβρίου 2013 

